kardosdrur/scandi-wiki huggingface dataset:
Tour de La Provence 2021

Tour de La Provence 2021 var den 6. udgave af det franske etapeløb Tour de La Provence. Cykelløbets fire etaper blev kørt over 674 km fra 11. til 14. februar 2021 med start i Aubagne og mål i Salon-de-Provence. Løbet var fjerde arrangement på UCI ProSeries 2021.

3. etape sluttede med en opkørsel til Chalet Reynard, som er det første stejle stykke af bjerget Mont Ventoux.

Løbets samlede vinder blev colombianske Iván Sosa fra . Den franske verdensmester Julian Alaphilippe fra  endte på andenpladsen, mens Sosas landsmand og holdkammerat Egan Bernal kom på tredjepladsen.

Etaperne

1. etape

2. etape

3. etape

4. etape

Trøjernes fordeling gennem løbet

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 

 
 

2021
UCI ProSeries 2021
Bredene Koksijde Classic 2021

Bredene Koksijde Classic 2021 var den 18. udgave af det belgiske cykelløb Bredene Koksijde Classic. Det var 199 km langt og blev kørt den 19. marts 2021 med start i Bredene og mål i Koksijde i Vestflandern. Løbet er en del af UCI ProSeries 2021. Den oprindelige 18. udgave blev i 2020 aflyst på grund af coronaviruspandemien.

Efter den forventede massespurt vandt belgiske Tim Merlier fra  løbet, foran s dansker Mads Pedersen. Florian Sénéchal fra  tog sig af tredjepladsen.

Resultat

Hold og ryttere

Danske ryttere 

* DNF = gennemførte ikke

Referencer

Eksterne henvisninger
 
 

2021
UCI ProSeries 2021
Tim Knudsen

Tim Knudsen (født 5. maj 1945 i København) er professor (nu emeritus), historiker og forfatter og i en årrække tilknyttet Institut for Statskundskab, Københavns Universitet. Han gik på pension i 2012.
Han er optaget i Det Kongelige Danske Selskab til Fædrelandets Historie. Tim Knudsen fik Sven Henningsen-prisen i 2007 for værket Fra folkestyre til markedsdemokrati.

Tim Knudsen er uddannet cand.phil. i samfundsfag (1978), cand.mag. (1980) og lic.adm.pol. (1985), alle på Københavns Universitet.

Tim Knudsen udgav i oktober 2020 bind I-III i et fembindsværk om danske statsministre kaldet Statsministeren.

Blandt øvrige udgivelser kan nævnes, at Tim Knudsens faglige forfatterskab omfatter seks sprog. Han har bl.a. udgivet ”Storbyen støbes” (1988), ”Den danske stat i Europa” (1993), ”Dansk statsbygning” (1995), ”Offentlighed i det offentlige” (2003), ”Fra enevælde til folkestyre” (2006) og ”Fra folkestyre til markedsdemokrati” (2007) og "Ansvaret der forsvandt" (2014) sammen med Pernille Boye Koch. Han er derudover redaktør og bidragyder til en række antologier: "Welfare Administration in Denmark" (1991), Dansk Forvaltningshistorie I –II (2000), "Regering og embedsmænd" (2000) og ”Kernebegreber i politik” (2004). Derudover har han alene og sammen med andre udgivet en lang række faglige artikler.

Kilder

Historikere fra Danmark
Professorer fra Københavns Universitet
Faglitterære forfattere fra Danmark
Harelbeke

Harelbeke er en belgisk kommune og by i provinsen Vestflandern i Flandern. Den havde i 2019 godt 28.000  indbyggere fordelt på 29.14 km².

Cykelløbet E3 Saxo Bank Classic (E3 Harelbeke) har siden 1958 haft start og mål i Harelbeke.

Referencer

Eksterne henvisninger 

 

Byer i Belgien
Kommuner i Belgien
Flandern
Sikfors (Piteå kommun)

Sikfors er en småort i Piteå kommun i Norrbottens län i Sverige. Frem til 2010 blev orten klassificeret som en tätort. På finsk/tornedalsfinsk kaldes byen Siikakoski.

Sikfors ligger ved Piteälven, som der har en dæmning med et nyt kraftværk i bjerggrunden. Overstrøms Sikforsen ligger Storselet 23,75 meter over havet. Nedenfor Sikforsen ligger Vallidan i en højde af 3,3 meter over havet. Dette indebærer at Sikforsen har faldhøjden 20,45 meter.

Historie 
Bynavnet findes i de første landskapsdokumenter over det daværende Västerbottens län fra år 1539 og var da "Sickfforssen".

Byen har tidligere haft jernbanestation (Vargbacken) ved Piteåbanen, som her passerer Piteälven over en bro ved kraftværksdæmningen, bygget 1915. I år 2017 nedlagde Skanova det kobberbaserede telefonnet i byen.

Byen 
I Sikfors ligger skole, børnehave, fritidstilbud og dagligvarebutik. I 1999 blev Sikfors udnævnt til Årets by i Piteå kommun, Norrbotten og Sverige.

Erhvervsliv 
Dominerende indenfor byens erhvervsliv er savværksvirksomheden Stenvalls Trä AB.

Idræt 
Sikfors SK som foruden at bedrive idræt, arrangerede også tidligere midsommerfesten på Udden, hvor de store kunstnere kunne opleves fra 1930'erne til 1960'erne.

Se også 
 Piteå socken

Referencer 

Byer i Piteå kommun
Erik Sommer

Erik Sommer (født 1948 i Gedsted) er en dansk sangkomponist, højskolemand, seminarerlærer og foredragsholder.

Sommer blev født i den himmerlandske by Gedsted i 1948 ind i en arbejderfamilie hvor faren arbejdede hos den lokale møbelfabrik.
Erik Sommer gik som barn til klaverundervisning og skaffede sig for sine konfirmationspenge en trompet.
Som 17-årig begyndte han som bankelev og avancerede til at arbejde med valutahandel i den engelske afdeling af Handelsbanken.
I Handelsbankens afdeling i København var han initiativtager til Handelsbankens sangkor.
Sommer forlod dog bankverden efter at have nået optagelse på Det Kongelige Danske Musikkonservatorium ved uddannelsen Almen Musikpædagogik.
Her var en af hans lærere Ejnar Kampp.

Med musikuddannelsen arbejdede han ved Silkeborg Højskole fra 1977 til 1984 og ved Danebod Højskole fra 1984 til 1989.
Herefter blev han musiklærer ved Nørre Nissum Seminarium fra 1989.
I 2005 skiftede han til en stilling som forstander på Seniorhøjskolen i Nørre Nissum hvor han var frem til sin pension i 2010.

Sommer har skrevet mange melodier til danske sange.
I Højskolesangbogens 18. udgave havde han 7 melodier med.
Blandt de kendteste er Du som har tændt millioner af stjerner skrevet til FDF's landslejr i 1981,
— en sang der kom i folkeeje.
Den blev sunget ved Prins Henriks bisættelse, udvalgt af prinsen selv.

Sommer har udgivet et større antal musikbøger,
blandt andre Under solen: 45 sange af Erik Sommer fra 2011.

Sommer modtog Den Folkelige Sangs Pris i 2015.
Derudover Nutzhorns Legat og Ringkøbing Amts Musikpris,
og i 2018 Kristelig Dagblads Pris "for at have skabt sangbare melodier, der har gjort nye salmer og sange kendte og skattede af danskerne".

Henvisninger 

Komponister fra Danmark
Personer fra Gedsted
Du, som har tændt millioner af stjerner

Du, som har tændt millioner af stjerner er en dansk aftensang fra 1981 med tekst af Johannes Johansen og melodi af Erik Sommer.

Sangen blev skrevet til FDF's sommerlejr i 1981 og fik enkelte tekstrettelser i 1982. 
Erik Sommer havde fået i opdrag at skrive to aftensalmer til sommerlejren, og salmedigterne Holger Lissner og Johannes Johansen skulle skrive teksterne.
Teksten fra Lissners hånd kom hurtigt, og Sommer skrev melodien til Nu går solen sin vej som salmen kom til at hedde.
Johansen havde dog nær glemt at skrive sin tekst, og da FDF-ledelsen rykkede for den, skrev han den hurtigt ned. 
Da teksten kom til Sommer, havde han blot én dag til at skrive melodien.

Teksten har 5 strofer med hver 4 verselinjer og det anvendte rimskema er AbAb.

Den blev optaget i Den Danske Salmebog i 2002 og i 18. udgave (2006) af Højskolesangbogen.
Den er nu nummer 787 i Den Danske Salmebog i afsnittet "Menneskelivet - Aften" og nummer 591 i Højskolesangbogens 19. udgave (2020).
Også i Efterskolesangbogen er sangen at finde. 
I første udgave fra 2016 var den som nummer 175 den sidste i bogen.
I anden udgave forekommer den også.
I begge udgave er den i afsnittet "Aften".

Sangen er blevet en af de mest almindelige begravelsessalmer.
Prins Henrik havde valgt sangen til sin egen bisættelse i Christiansborg Slotskirke.
Den blev sunget som den sidste fællessalme den 20. februar 2018.

Blandt udøvende kunstnere der har sunget sangen er Stine Bramsen. 
Hendes optagelse fra en koncert den 23. september 2018 i Koncerthuset er sammen med DR PigeKoret og Phillip Faber.
Andre indspilninger findes med blandt andre Jens-Christian Wandt,
Sct. Peders Koncertkor, Den Nye Salmetrio, Lene Siel, DR BørneKoret, Viborg Domkirkes Ungdomskor, Ravnsbjergkirkens Kor, Mejdal Kirkes Børnekor.
Phillip Faber sang sangen med eget klaverakkompagniment i tv-programmet Morgensang med Phillip Faber i foråret 2020.

En instrumentel jazzversion er indspillet af Martin Schack på klaver og Michael Olsen på tenorsaxofon.
Pianisten Rasmus Skov Borring har indspillet melodien til hans album Den danske Sang.
En anden indspillet klaverversion står Michael Bojesen for.

Litteratur

Henvisninger 

Sange fra Danmark
Sange fra 1981
Sikfors (Hällefors kommun)

Sikfors er en by i Hällefors kommun i Örebro län (Västmanland) i Sverige nogle kilometer nordøst for Hällefors. Frem til 2015 blev den af SCB betragtet som en småort, hvilket blev ophævet da byen ikke længere opfylder SCB's krav til småorter.

Sikfors ligger mellem søerne Norr- og Sör-Älgen, og gennem byområdet løber en å, Sikforsån. Byen ligger i en dal mellem to høje og Riksväg 63's forløb tværs igennem bebyggelsen er årsag til mange fartoverskridelser efter de stejle nedkørselsbakker på begge sider af byen. Også Bergslagsbanan løber gennem byen.

Historie 
Området omkring den nuværende by fik ingen fast bosættelse før omkring år 1600. Ved vandløbet mellem søerne Norr-Älgen og Sör-Älgen blev der af finner i 1630'erne anlagt en hytte. I 1646 blev der ligeledes givet tilladelse til at opføre en hammer. I 1660'erne solgte bjergfolkene en stor del af fabrikken til bjergmesteren Otto Lybecker, som i 1672 solgte hele Sikfors hammare og 11/18 af hytten, hvor bjergfolket endnu ejede andele, til assessoren Henrik Jakob Hildebrand. Det forblev i hans slægt frem til 1809, hvor det gennem arv og testamente overgik til slægten Bonde. Carl C:son Bonde solgte efter nogle år Sikfors til kammerherren Wilhelm Virgin, som i 1829 solgte det til kaptajn Axel Uggla, som blandt andet byggede den nuværende fabriksherregård omkring år 1849.

Efter Axel Ugglas død var fabrikken ejet af et dødsbo, som i 1872 oprettede Sikfors Bruks AB. Disponenten blev sønnen Carl Johan Reinhold Uggla, og efter hans død blev hele firmaet i 1895 solgt til Hellefors Bruks AB. Sikfors Bruks AB omfattede da en jernfabrik med miner, samt skove, jordbrug og melkværn. Fabrikken udviklede sig og ekspanderede kraftigt, og bestod i 1914 af en hytte med udskillelses- og briketteringsværk, kværn, sav og eget kraftværk. Til fabrikken hørte også miner i Sirsjöberg, hvorfra der gik en svævebane til Sikfors. Hele bolaget var takseret til 377.000 SEK. I 1916 blev Sikfors Bruks AB overtaget helt af Hellefors Bruks AB, som året forinden var blevet et datterselskab af Wargöns AB.

Efter at minen i Sirsjöberg blev nedlagt i 1949, blev der indkøbt jernmalm fra bl.a. Persbergs miner for at forsyne industrianlæggene i Sikfors som fortsatte i drift i yderligere et par år. I 1953 blev hytten og sintreværket nedlagt. Udskillelsesværket blev nedlagt i 1959, og størstedelen af industrianlæggene ved Sikfors bruk blev revet ned i løbet af 1961 og 1964.

Siden fabrikkens nedlæggelse er indbyggerantallet i Sikfors faldet, og både butikken og Folkets hus er forsvundet.

Byområdet 
Over en kort strækning gennem byen passeres Sikfors rideskole samt Sikfors herregård, som drives som konferencecenter med restaurant, og tæt på ligger Sör-Älgens camping med friluftsbad.

Referencer 

Byer i Hällefors kommun
Biebrza

Biebrza (, , ) er en flod i det nordøstlige Polen, en biflod til floden Narew (nær Wizna), og har en længde på 164 kilometer og et afvandingsområde på 7.092 km 2 (7.067 i Polen).

Større byer i området 
 Lipsk
 Sztabin
 Goniądz
 Osowiec-Twierdza
 Radzilow
 Wizna

Bifloder 

 Bifloder fra højre: Netta, Lega, Ełk, Wissa
 Bifloder fra venstre: Sidra, Brzozówka

Naturligt miljø 
I dag er floden bedst kendt for det levende dyreliv i tørvemoserne i dens oversvømmelsesområder.

Se også 

 Biebrza Nationalpark
 Augustów-kanalen

Kilder og henvisninger 

 Naturturisme (fuglekikkeri) i Biebrza National Park
 Radzilow - By ved Biebrza

Floder i Polen
Niels Flemming Hansen

Niels Flemming Hansen (født 16. maj 1974 i Vejle) er en dansk forretningsmand og konservativ politiker. Han blev i 2019 valgt til medlem af Folketinget fra Sydjyllands Storkreds.

Han er født og opvokset i Vejle. Han er søn af tidligere folketingsmand og transportminister Flemming Hansen og hustru Birgit Schultz Hansen. Han er gift og har børn. Familien bor i Bredballe i Vejle.

Han stod i lære på en skofabrik i Tyskland og gik derefter på købmandsskolen i Kolding og har siden haft en række lederstillinger i erhvervslivet. Han indtrådte i 2008 som administrerende direktør i familiefirmaet Holst Sko, som driver ECCO-butikker i flere danske byer. Han er medejer i familiefirmaet sammen med sin bror.

Referencer

Eksterne henvisninger 
 

Nuværende folketingsmedlemmer fra Det Konservative Folkeparti
Erhvervsfolk fra Danmark
Personer fra Vejle
Narew

Narew (gammelprøjsisk og litauisk Naura,  , ) er en flod som løber i den vestlige del af Hviderusland og nordøstlige dele af Polen.

Beskrivelse 
Den er en biflod til Wisla og med en længde på 484 km (36 km i Hviderusland og 448 i Polen) er den den femte længste flod i Polen. Afvandingsområdet er 75.175 km² (heraf 58.873 i Polen).

Narew har sit udspring i Hviderusland og munder ud i Wisla i Polen. Den del af floden mellem Zegrzereservoiret, hvor den tog imod Vestlige Bug og Wisla, bliver også kaldt Narwio-Bug.

Historisk 
Den 6. september 1939 prøvede den polske hær at bruge Narew som forsvarslinje mod de tyske angreb under invasionen af Polen i 1939. Forsvarslinjen blev opgivet dagen efter og de rykkede tilbage til Vestlige Bug da de tyske styrker allerede havde brudt gennem forsvaret.

Kilder og henvisninger 

 Johann Christian Wutzke: Beschreibung de Narewflusses. Abgefaßt im Jahr 1818 . In: Beiträge zur Kunde Preußæns. Band 3, Hæft 6, Königsberg #1820, S. 441–485.

Floder i Polen
Floder i Hviderusland
Tanja Larsson

Tanja Larsson (født 7. juli 1977 i Haslev) er en dansk fysioterapeut og politiker for Socialdemokratiet. Hun er medlem af Folketinget idet hun 13. juni 2023 overtog afdøde Mette Gjerskovs mandat i Sjællands Storkreds. Hun var tidligere medlem af Folketinget fra 1. oktober 2019, hvor hun overtog mandatet i Sjællands Storkreds efter Henrik Sass Larsen. til 1. november 2022 hvor hun ikke opnåede genvalg. I perioden fra 2. maj til 11. juni 2023 var  Larsson midlertidigt medlem af Folketinget som stedfortræder for Mette Gjerskov under dennes sygdom.

Referencer 

Nuværende folketingsmedlemmer fra Socialdemokraterne
Fysioterapeuter
Personer fra Haslev
Borgertinget på klimaområdet

Borgertinget på klimaområdet, også kaldet Klimaborgertinget, blev stiftet i efteråret 2020. Klimaborgertinget består af 99 borgere i Danmark sammensat af Danmarks Statistik ud fra en række socioøkonomiske faktorer. Borgertinget er skabt på baggrund af "Aftale om klimalov", som er en aftale indgået af alle Folketingets partier. I aftaleteksten står:Aftaleparterne er endvidere enige om, at der frem mod den første klimahandlingsplan oprettes et borgerting, hvor borgerne kan få deres stemme hørt i tilrettelæggelsen af klimapolitikken.

Borgertingets opgaver 
Ifølge Borgertingets hjemmeside :Borgertinget skal diskutere borgernære dilemmaer og spørgsmål, som klimakrisen stiller det danske samfund overfor. Der indkaldes relevante eksperter, som kan klæde tingets medlemmer fagligt på, inden de diskuterer og konkluderer. Herefter skal Borgertinget fremlægge konklusioner og anbefalinger til klima-, energi, og forsyningsministeren og Klima-, Energi- og Forsyningsudvalget (KEF udvalget).Regeringen er ikke juridisk forpligtet til at implementere Borgertingets forslag, som det har været set i andre lande, f.eks. i Frankrig og Irland, hvor tilsvarende Borgerting har været i gang. Borgertingets mandat er dermed forholdsvist svagt, og det fremgår heller ikke umiddelbart af ovenstående, at Borgertinget skal hjælpe regeringen med forslag til at nå 70%-målsætningen.

70%-målet 
Folketinget har via klimaloven forpligtet nuværende og fremtidige regeringer til at sikre, at Danmark opnår en 70% reduktion af den indenlandske CO2-udledning senest i 2030.

Referencer 

Klimapolitik
Hilmar Leon Jakobsen

Hilmar Leon Jakobsen (født 2. august 1997) er en færøsk fodboldspiller, der siden juni 2020 har spillet for den færøske klub HB og fik debut for Færøernes fodboldlandshold i november 2020. Han er også håndboldspiller, der senest spillede for H71 og Færøernes håndboldlandshold indtil 2020.

Karriere

Fra fodbold til håndbold til fodbold 
Hilmar Leon Jakobsen har spillet fodbold og håndbold som barn og ung. Han spillede fodbold for HB på U18 holdet fra 2013 til 2015, i 2014 spillede han også for HB's 1. divisionshold. På grund af skader droppede han fodbolden efter råd fra læger og satsede i stedet på håndbolden og spillede for den færøeske klub H71 og for Færøernes håndboldlandshold. Han var bl.a. en del af Færøernes trup til Junior-VM i håndbold 2017, hvor Færøerne kom til ottendedelsfinalerne. Han vandt det færøske mesterskab med H71 tre gange. Før 2020 havde han kun spillet to kampe for HB's bedste række, det var i 2013 og 2014. Han spillede en håndboldlandskamp for Færøerne i januar 2020, men så indtraf COVID-19 pandemien, og håndbolden på Færøerne blev sat på pause. Hilmar Leon begyndte så at spille fodbold igen og spillede for HB's næstbedste hold. Han spillede først tre kampe for HB's næstbedste hold i 1. division, den første var nabo-rivalerne B36, som HB vandt 6-1, heraf scorede Hilmar Leon to mål. Han scorede også i de to efterfølgende kampe. I juni 2020 var HB meget plaget af skader, specielt blandt angriberne, og derfor blev Hilmar Leon Jakobsen kontaktet af træneren Jens Berthel Askou, om han kunne spille for HB's tophold. Den 4. juli 2020 spillede han med HB's hold i Betrideildin, færøernes bedste række, for første gang i seks år. Derefter spillede han alle kampene i Betrideildin og vandt det færøske mesterskab med HB.

Landshold
Fire måneder efter at Hilmar Leon Jakobsen skiftede fra håndbold til fodbold og spillede sin tredje kamp i Betrideildin, blev han udtaget til Færøernes fodboldlandshold, og han fik debut den 11. november 2020 i en venskabskamp mod Lithauen. Tre dage senere spillede han sin anden landskamp, da han blev skiftet ind i UEFA Nations League kampen mod Letland, der endte uafgjort 1-1.

Referencer 

Fodboldspillere fra Færøerne
Fodboldspillere fra Havnar Bóltfelag
Håndboldspillere fra Færøerne
Neurofunk

Neurofunk er en undergenre af drum and bass, som opstod i mellem årene 1997 og 1998. Genren blev etableret af producere af lignende Ed Rush, Optical og Matrix. Neurofunk, lignende med techstep, indeholder elementer fra funk-musik med en tungere og mørkere lyd. Neurofunk er også velkendt for dets barske baslinje-stik, intense backbeats og mørke ambiente produktion. Indflydelser fra techno, jazz og house kan blive hørt hele vejen igennem neurofunk-genren.

Referencer

Musikgenrer
Konstantin af Grækenland

Konstantin af Grækenland eller Konstantinos af Grækenland kan henvise til følgende personer:

 Konstantin 1. af Grækenland (1868–1923) - konge af Grækenland 1913–1917 og 1920-1922
 Konstantin 2. af Grækenland (1940-2023) - konge af Grækenland 1964–1974
 Prins Konstantin-Alexios af Grækenland og Danmark (født 1998) - søn af Kronprins Pavlos af Grækenland
Narew Nationalpark

Narew Nationalpark () er en nationalpark i Podlaskie Voivodeship, det nordøstlige Polen, oprettet i 1996.

Geografi 
Parken er 35 km sektion af Narew-floden. Det er en sumpet dal med morænebakker, der er typiske for en forgrenet flod. Afhængig af årstiden og niveauet af grundvandsspejlet er der flere vandløbsnære økosystemer i området, herunder sumpe, tuer med omgivende rødel og skovområder med hvidpil. Parkens samlede areal er 73,5 km2 hvoraf kun 20,75 km2 er statsejet, mens resten er privatejet.

Parken dækker den øvre Narew-dal, et sumpet område mellem byerne Suraz og Rzedziany. Omkring 90 % af parkens areal er enten sumpe eller vande med Narew som hovedfloden, der deles  i mange flodlejer i området, men også adskillige mindre floder, såsom Liza, Szeroka Struga, Awissa, Kurówka, Kowalówka, Turośnianka og Czaplinianka.

Natur og fauna 
Parkens landskab består overvejende af mange slags sump, rørskov, og der er også enge og skove. Narew-dalen er et tilflugtssted for fugle – der er 179 arter af dem, inklusive dem, der er unikke for området. Pattedyr er repræsenteret af omkring 40 arter, blandt dem nogle elge og oddere samt adskillige bævere – omkring 260 af dem. Parkens farvande er fyldt med fisk – 22 arter – samt padder. Parken er et vådområde, der er beskyttet under Ramsar-konventionen.

Parkens kulturelle attraktioner er hovedsageligt repræsenteret af bygninger som talrige traditionelle landsbyhytter, gamle kryds ved veje og vindmøller. En af parkens attraktioner er et privat arkæologisk museum, der ejes af Władysław Litwinczuk. Parken inkluderer også en antik herregård ved Kurowo.

Parken har sit hovedkvarter i landsbyen Kurowo. Dens bufferzone inkluderer et mindre strengt beskyttet område kaldet Narew Landskabspark.

Kilder og henvisninger 

 Officielt websted
 Bestyrelsen for polske nationalparker: Narew National Park

IUCN Kategori II
Ramsarområder
Nationalparker i Polen
Sigrid Hjertén

Sigrid Hjertén (født 27. oktober 1885 i Sundsvall ; død 24. marts 1948 i Stockholm) var en svensk modernistisk maler. Hun betragtes som en vigtig person i svensk modernisme.

Hjertén blev uddannet tegnelærer i 1908. Hun arbejdede en periode med tekstiler, men valgte 1910 at fortsætte som maler og tog til Paris, hvor Henri Matisse drev en malerskole med mange skandinaver. Hun mødte dér Isaac Grünewald som hun giftede sig med 1911. De fik samme år sønnen Iván, som figurerer på mange af hendes billeder.

To svenske kunstnergrupper havde i 1900-tallets begyndelse betydning for udviklingen af maleriet i Sverige "De unga" (1907-11) og efterfølgeren "De åtta". Hun havde kontakt med disse kunstnere.

Hjertén var i perioder meget produktiv og deltog i mange udstillinger.
Hun arbejdede som kunstner i 30 år før hun 1948 døde af komplikationer efter lobotomi mod skizofreni.

Referencer

Eksterne henvisninger 

 Sigrid M Hjertén i Svenskt biografiskt lexikon af Gertrud Serner
 Sigrid Maria Hjertén i Svenskt kvinnobiografiskt lexikon af Görel Cavalli-Björkman
 Sigrid Hjertén i Den Store Danske på lex.dk af Inge Mørch Jensen
 Sigrid Hjertén och Siri Derkert – två modernistiska pionjärer fra Diva-portal.se



Malere fra Sverige
Personer fra Sundsvall